Hoe verbeter jy Isuzu se X-Rider?Isuzu se X-Rider. (Foto: Isuzu) Dit is geen geheim dat ek ŉ groot liefhebber van Isuzu se X-Rider is nie. Dit bied puik waarde en ongeag wat jy met hom wil doen, is daar waarskynlik ŉ model in die reeks vir jou: 2.5-handrat, 2.5-outo of 2.5-handrat 4×4. Die 2.5 X-Rider is ŉ eerlike bakkie met goeie vermoë. Ek dink daar was egter ŉ paar ouens wat groot waens wil sleep, óf net wil sê dat hulle bakkie vinniger 100 km/h kan haal as die volgende ou sŉ en ek het nog altyd gesê ŉ mens het nie regtig die 3.0 nodig nie. Nou ja, ek het verlede jaar die 3.0 X-Rider vir ŉ week geniet en ek sal hier sê: ŉ mens het dit steeds nie nodig nie, maar sjoe, dit bly regtig lekker. Die 2.5 X-Rider is ŉ eerlike bakkie met goeie vermoë. (Foto: Isuzu) Die 3.0 X-Rider is presies dieselfde as die 2.5 gesien uit ŉ ontwerp- en visuele oogpunt. Dit is steeds ŉ dubbelkajuit met sitplek vir vyf. ŉ Mens kry steeds twee lugsakke en ABS met EBD. Al wat die 3.0 van die 2.5 aan die binneruim onderskei, is die beter raakskerm-inligtingstelsel met sy twee USB-poorte. Dit is onder die kap waar dinge mooi raak. Die 3.0 gebruik Isuzu se 3.0-viersilinderturbodiesel gepaard met sy 6-spoed-wringkragomsitter outo. Die 3.0 bied 130 kW en 380 Nm teenoor die 2.5 se 100 kW en 320 Nm. Op die pad voel die bakkies dieselfde wat ritgehalte en gemak betref, maar die 3.0 trek voorwaar baie sterker. Die sterker enjin verbeter die sleepkapasiteit van 2.1 ton tot 3.5 ton. Die 6-spoed outo maak die 3.0 ook effens ligter op brandstof. Die sterker enjin en beter sleepvermoë vir die skraal prysverhoging van R50 000 maak dit ŉ maklike besluit om eerder die 3.0 aan te skaf indien jy nie ŉ 4×4 nodig het nie. Die reeks lyk nou só: Die reeks word gedek deur ŉ 5 jaar/120 000 km-waarborg en ŉ 5 jaar/90 000 km-diensplan. Die mededinging lyk só: 5 jaar/ 90 000 km-diensplan 3 jaar/90 000 km-diensplan 5 jaar/90 000 km-diensplan 6 jaar/90 000 km-diensplan 9-dienste-diensplan 5 jaar/90 000 km-diensplan Isuzu se X-Rider. (Foto: Isuzu)